**כתב התחייבות**

אני הח"מ, מאשר בזאת ומתחייב כלפי המרכז האקדמי הרב תחומי ירושלים ע"ר 580278851 (להלן "הרב תחומי"( כדלקמן:

1. לשלם במלואם ובמועדם את שכר הלימוד וכל תשלום נלווה החל עלי עפ"י תקנון שכר הלימוד במרכז האקדמי הרב תחומי ו/או ע"פ קביעת המרכז הרב תחומי מעת לעת. אי עמידה בהצהרה זו יכול לגרום להפסקת מתן כל שירות או שיתוף פעולה מצד המרכז האקדמי הרב תחומי, עד לפירעון החוב. כן אני מתחייב לשאת בכל תשלום ולהיות כפוף לכל כלל אשר יחול על סטודנט במעמדי מכח תקנוני המרכז האקדמי הרב תחומי והחלטותיו כפי שישתנו מעת לעת, כפי שיפורסמו על ידי המרכז האקדמי הרב תחומי או כפי שיופיעו באתר האינטרנט שלה. ספרי הנהח"ש של המרכז האקדמי הרב תחומי יהוו ראייה סופית ומכרעת ויחייבו אותי לכל דבר וענין, לרבות לעניין גובה חוב שכר לימוד במרכז האקדמי הרב תחומי ירושלים.
2. אני מתחייב לא להוציא כל ציוד ו/או חומרי לימוד שאקבל - ככל שאקבל – מהמרכז האקדמי הרב תחומי (להלן - ציוד( מחוץ לתחום המרכז הרב תחומי, ולא להשתמש בציוד לעבודות שאינן חלק ממערכת הלימוד שלי במרכז הרב תחומי, אלא אך ורק לביצוע תרגילים המוטלים על ידי המורים המוסמכים, לא להעביר ציוד או חלקיו למישהו אחר ולשמור על תקינותו. אם לא אקיים את כל ההוראות הנ"ל ו/או אם אגרום נזק ו/או אבדן לציוד הנ"ל (בין זה הנמסר לי ובין זה המותקן אצל המרכז הרב תחומי(, אשלם - לפי דרישתו הראשונה של המרכז הרב תחומי - כל סכום שייקבע ע"י המרכז הרב תחומי כסכום הנזק שנגרם לה, כתוצאה מפעולתי או ממחדלי כאמור. תביעת המרכז האקדמי הרב תחומי ירושלים בדבר גובה הנזק והיקפו תהיה סופית, ותחייב אותי ללא ערעור.
3. בעלות וזכויות יוצרים - הח"מ מאשר, כי הוסבר לו שתוכנית ההכשרה והלימודים במרכז הרב תחומי עשויה לכלול פרויקטים שונים אשר במסגרתם אעשה שימוש בציוד ובמתקנים של המרכז הרב תחומי. הפרויקטים עשויים לכלול בין השאר פיתוח ו/או תכנון יצירה ו/או הרכבה ו/או בניה - והכל לפי הקשר - של יצירות ספרותיות ו/או יצירות דרמתיות ו/או יצירות אומנותיות ו/או יצירות פיסול ו/או מעשי אמן אדריכלי ו/או פיתוחים ו/או צילומים ו/או רעיונות ו/או הצגות, ו/או תוכנה ו/או כל יצירה אחרת ("היצירות"). מוצהר ומוסכם בזה, כי כל זכויות הבעלות וזכויות היוצרים - בכל היצירות כהגדרתן – לעיל, שייכות באופן בלעדי ומוחלט למרכז האקדמי הרב תחומי ירושלים. כל פעולה שיש בה שימוש בלא הסמכתה המפורשת ובכתב של המרכז הרב תחומי, תחשב הפרה של זכויות היוצרים של המרכז הרב תחומי. זכויות הקניין - בין אם זכויות אלו ניתנות לרישום על פי דין ובין אם לאו - יהיו שייכות למרכז הרב תחומי, ולא אהיה זכאי לגביהן לתמורה ו/או לתמלוגים כלשהם. אם המרכז הב תחומי תחליט להגן על הקניין הרוחני באמצעות רישום בארץ או בחו"ל, הח"מ מתחייב לשתף פעולה וזאת לרבות חתימה על כל מסמך ומסירת כל חומר או מידע ככל שיידרש להגשת הבקשה לביצוע הרישום.
4. אני מקבל/ת על עצמי מראש את החלטות מוסדות של המרכז הרב תחומי המוסמכים ביחס לשינוי שכר הלימוד והתשלומים הנלווים שיהיה עלי לשלם עבור שנת הלימודים ואת כל ההוראות וההתחייבויות המפורטות בתקנון שכר הלימוד של המרכז הרב תחומי, לרבות אלה העוסקות בהסדרי התשלומים והחזר שכר הלימוד. אני יודע/ת שבאחריותי לקרוא את תקנון שכר הלימוד וכל שינוי או תוספת בו.
5. **ידוע לי, כי לשכר הלימוד לתואר ראשון זכאי סטודנט שהשלים 18 נ"ז במצטבר. היה ולא אשלים 18 נ"ז, אהיה מחויב בשכר לימוד שיחושב עפ"י שכר הלימוד לתואר שני.**
6. ידוע לי, כי ככל ולימודי ימומנו ע"י גורם חיצוני ומכל סיבה שהיא מימון זה יופסק, אזי אצטרך להמשיך לממן בעצמי את לימודי במרכז האקדמי הרב תחומי ירושלים.
7. אני מאשר/ת כי ידוע לי שאם לא אשלם תשלומים או מי מהם במועדם, יהיה המרכז האקדמי הרב תחומי רשאי להפסיק לימודי וזאת מבלי לפגוע בזכותו לכל סעד נוסף ומבלי שיהא בהפסקה כאמור כדי לפטור אותי מתשלום כל יתרה שתעמוד לחובתי, בתוספת ריבית פיגורים בשיעור שיקבע המרכז האקדמי הרב תחומי ירושלים.
8. אני מאשר/ת כי ידוע לי, שכל עוד לא אפרע את מלוא חובותיי הכספיים למרכז הרב תחומי לא אהיה רשאי/ת לגשת לבחינות ולא אהיה זכאי/ת לקבלת תעודות או אישורים על לימודי, וכן אהיה צפוי/ה להגבלת שרותי המרכז הרב תחומי לרבות חסימת הגישה לתחנת המידע האישית.
9. אני מאשר/ת כי ידועים לי נוהלי המרכז האקדמי הרב תחומי ירושלים ודרישותיו בדבר אופן ההודעה על הפסקת לימודים, הגורם המוסמך אליו יש להפנות הודעה כזו ומדרגות החיוב בשכר לימוד, בהתאם למועד קבלת ההודעה. אני מתחייב/ת לפעול בהתאם, ומודע/ת לכך כי לא יהיה כל תוקף להודעה בדרך אחרת.
10. אני מאשר/ת למרכז האקדמי הרב תחומי ירושלים להעביר את פרטי האישיים (שם, מען ומס' זהות( למוסד לביטוח לאומי, על מנת לאפשר לו להפנות אלי דרישה לתשלום דמי ביטוח לאומי, מס מקביל וביטוח בריאות.
11. ידוע לי כי תחול עלי החובה לבדוק מדי שנה - בתום הרישום לקורסים - כי נקלטו כל הקורסים אליהם נרשמתי, כי קיימת התאמה בין מספר הקורסים אליהם נרשמתי לבין אלה שנקלטו אוטומטית במערכת, כי תכנית הלימודים תואמת את הדרישות והתנאים שנקבעו ע"י המרכז האקדמי הרב תחומי ירושלים, וכי שכר הלימוד בו חויבתי תואם את מס' השעות הרשומות במערכת, בהתאם לכללים המחייבים.
12. התחייבות זו תקפה גם אם אפסיק או יופסקו לימודיי על ידי המרכז האקדמי הרב תחומי ירושלים במשך כל שנה"ל מכל סיבה שהיא.

|  |  |  |
| --- | --- | --- |
| ­­­­­­­­­­­\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_ \_\_\_\_\_\_\_\_\_\_ |  \_\_\_\_\_\_\_\_\_\_\_\_\_ |
| תאריך |  שם פרטי שם משפחה | מס' ת"ז |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| כתובת | חתימה |